ปัญหา: บริเวณปากซอยดังกล่าว พบผู้ค้าได้นำรถเข็นมาตั้งจอดอย่างถาวร จำนวนหลายคัน ซึ่งจอดติดกับกำแพงวัด ไปจนถึงกำแพงโรงเรียนราชนัดดา ทำให้กีดขวางทางเข้า-ออก ทำให้รถสัญจรไป-มาไม่สะดวก 

อ้างอิงเลขที่รับแจ้ง F8E4NZ เจ้าหน้าที่ตอบกลับมาเมื่อวันที่ 25 พ.ย. 2567 แจ้งว่า ต้องขอบคุณท่านผู้ร้อง และขอเรียนให้ท่านทราบว่า สำนักงานเขตพระนคร ได้ดำเนินการลงพื้นที่ตรวจสอบบริเวณดังกล่าวร่วมกับ ทางวัดราชนัดดา และกรรมการชุมชน ในการตรวจสอบพื้นที่ซอยข้างวัดราชนัดดาปรากฏว่าเป็นพื้นของวัดฯ ซึ่งทางวัดได้อนุญาตให้ประชาชนในชุมชน มาใช้ประโยชน์ในการขายของเพื่อเลี้ยงชีพ และประชาชนในชุมชนก็ให้ความร่วมมือกับทางวัดเป็นอย่างดี
ดังนั้นพื้นที่ภายในซอยดังกล่าว เป็นพื้นที่ส่วนบุคคลของทางวัดราชนัดดา จึงมิใช่พื้นที่สาธารณะ ซึ่งไม่สามารถดำเนินการตามขั้นตอนของกฎหมายได้ สำนักงานเขตจึงได้ ประชาสัมพันธ์ ให้ผู้ค้า จัดระเบียบสิ่งของต่างๆ และรถเข็น ให้มีความเป็นระเบียบเรียบร้อย
ส่วนในกรณีวัชราชนัดดาจะดำเนินการติดผ้าริ้วเพื่อจัดงานนั้น ซึ่งได้รับแจ้งจากทางวัดว่าในช่วงนี้ยังไม่ได้ดำเนินการ จัดกิจกรรม ใดๆ หากมีการดำเนินการผู้ค้า หรือประชาชนในชุมชน ก็ให้ความร่วมมือเป็นอย่างดี ซึ่งไม่มีผลกระทบ กับทางวัดราชนัดดาแต่อย่างใด

ปัจจุบันผู้ร้องแจ้งว่า ได้แจ้งเรื่องมาเป็นเวลานานมากแล้ว แต่ปัญหาก็ยังไม่ได้รับการแก้ไข และทำให้การสัญจรบริเวณดังกล่าวเป็นไปด้วยความยากลำบากมาก เนื่องจากการตั้งวางสิ่งของของร้านดังกล่าวทำให้พื้นที่การจราจรแคบลง จึงขอให้เร่งดำเนินการตรวจสอบแก้ไขอีกครั้ง
ซอย: ดำเนินกลางใต้
ถนน: มหาไชย
เขต: พระนคร
#1555